РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   №  24

от заседание на Комисия ”Професионална квалификация, информационни технологии и статистика” на ВСС,
проведено на 24.06.2014 г.

Днес, 24.06.2014 г. /вторник/ от 09.15 часа се проведе заседание на комисия “Професионална квалификация, информационни технологии и статистика” на ВСС, в състав:

ПРЕДСЕДАТЕЛ:  Румен Георгиев
ЧЛЕНОВЕ:           Мария Кузманова - отсъства
Елка Атанасова 
Юлия Ковачева 
Галина Карагьозова
Даниела Костова
Михаил Кожарев

На заседанието присъстваха експертните сътрудници към комисията: Валери Михайлов – директор дирекция „Информационни системи”, Светослав Неделчев –  главен експерт дирекция „Информационни системи” и Мирослава Чирпъкова – системен администратор дирекция „Информационни системи” при АВСС. 

1. ОТНОСНО: Искане от Комисия по правни въпроси на ВСС за предоставяне на проект и становище на Работната група за изготвяне на Правила за пряк избор на членове на ВСС от квотата на съдебната власт чрез гласуване по електронен път.
Приложение: Извлечение от протокол № 21/16.06.2014 г. от заседание на КПВ.

Комисия “ Професионална квалификация, информационни технологии и статистика” и Комисия по Правни въпроси предлагат на Висшия съдебен съвет да приеме следното решение:

ПРОЕКТ:

ВИСШИЯТ СЪДЕБЕН СЪВЕТ
Р Е Ш И :

1.1. СЪЗДАВА Работна група за изготвяне на Правила за пряк избор на членове на ВСС от квотата на съдебната власт чрез гласуване по електронен път, в състав:
- Румен Георгиев – председател на Комисия “Професионална квалификация, информационни технологии и статистика”;
- Мария Кузманова – зам.-председател на Комисия “Професионална квалификация, информационни технологии и статистика”;
- Елка Атанасова – член на Комисия “Професионална квалификация, информационни технологии и статистика”;
- Юлия Ковачева – член на Комисия “Професионална квалификация, информационни технологии и статистика” и на Комисия по правни въпроси;
- Галина Карагьозова – член на Комисия “Професионална квалификация, информационни технологии и статистика”;
- Даниела Костова - член на Комисия “Професионална квалификация, информационни технологии и статистика”;
- Михаил Кожарев - член на Комисия “Професионална квалификация, информационни технологии и статистика” и председател на Комисия „Бюджет и финанси”;
- Юлиана Колева – председател на Комисия по правни въпроси;
- Светла Петкова – член на Комисия по правни въпроси;
- Каролина Неделчева – член на Комисия по правни въпроси;
	- Незабравка Стоева – член на Комисия по правни въпроси и председател на Комисия по предотвратяване и установяване на конфликт на интереси и взаимодействие с Инспектората към Висшия съдебен съвет.
Предложението ще бъде внесено като допълнителна точка в заседание на ВСС на 25.06.2014 г.

2. ОТНОСНО: Решение на Комисия „Международна дейност” за провеждане на среща на членове на ВСС с Виктор Шахтер – адвокат от Сан Франциско, Съединените щати, на 09.07.2014 г., /сряда/, от 11.30 ч., на заседанието на КМД.
Приложение: Извлечение от протокол № 30/18.06.2014 г. от заседание на КМД.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

2.1. Определя за участие в среща с Виктор Шахтер – адвокат от Сан Франциско, Съединените щати, на 09.07.2014 г., /сряда/, от 11.30 ч., на заседанието на КМД:
- Елка Атанасова – член на Комисия “Професионална квалификация, информационни технологии и статистика”.

3.ОТНОСНО: Писмо от Гражданския съвет към ВСС, с приложен Акт № 27/16.05.2014 г. относно съдебна карта в България и Акт № 29/16.05.2014 г. относно Статистиката в съдебната система, Акт № 9/31.01.2014 г. относно достъп до наличната информация за двете програми за случайно разпределение на съдебни дела и Акт № 16/07.03.2014 г. относно дейности по акт № 9/31.01.2014 г.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

3.1. Възлага на експертите от дирекция „Информационни технологии и съдебна статистика” да подготвят доклад за предприетите досега действия по приложените към писмото от Гражданския съвет актове, които са от компетентността на комисията.

4. ОТНОСНО: Писмо от Информационно обслужване АД – клон Варна относно безхартиен обмен на данни между съдилищата.
С писмото Информационно обслужване АД – клон Варна предлага на останалите разработчици на системи за управление на съдебните дела да се направят съгласувани промени в структурата на комуникационните съобщения в безхартиения обмен.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

4.1. Да се уведомят писмено разработчиците на системите за управление на съдебните дела, че след изготвянето на тяхно единно становище по направеното предложение ще бъдат поканени на заседание на комисията за обсъждане.

5. ОТНОСНО: Решение на комисия „Бюджет и финанси на ВСС за разглеждане на искане от председателя на Районен съд гр. Велико Търново в частта за поправка на 4 бр. DVD-RW устройства и на 6 бр. UPS в размер на 1 576 лв..
КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

5.1. Отлага разглеждането на искането от председателя на Районен съд гр. Велико Търново, за окомплектоване с оферти и мотивирано искане.

6. ОТНОСНО: Искане от председателя на Районен съд гр. Нова Загора за закупуване на нова компютърна техника.
Искането от председателя на Районен съд гр. Нова Загора за закупуване на компютърна техника е включено в Обобщената таблица за необходимата техника по постъпили искания от съдилищата.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

	6.1. Отлага разглеждането на искането за закупуване на компютърна техника, в съответствие с взетото решение по протокол  44 от 17.10.2012 г., т.3.

7. ОТНОСНО: Искане от председателя на Районен съд гр. Раднево за закупуване на компютърна конфигурация.
Компютърната конфигурация е необходима за обзавеждане на нов съдийски кабинет.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

	7.1. По искането от председателя на Районен съд гр. Раднево Висшият съдебен съвет има решение по протокол № 24/12.06.2014 г., т. 62.

8. ОТНОСНО: Искане от председателя на Окръжен съд гр. Габрово за закупуване на 4 брой компютърни конфигурации, 2 броя принтери и аудио оборудване.
Приложените към писмото оферти за компютърна техника са от една и съща фирма за техника с различни параметри, което не дава възможност за избор на икономически най-изгодно предложение. За исканото аудио оборудване е приложена само една оферта.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

8.1. Отлага разглеждането на искането от председателя на Окръжен съд гр. Габрово до окомплектоване с необходимите документи.

9.ОТНОСНО: Решение на комисия „Бюджет и финанси” по отношение искания от административните ръководители на Окръжен съд гр. Пловдив, Районен съд гр. Пловдив, Районен съд гр. Карлово, Районен съд гр. Асеновград и Районен съд гр. Първомай за подмяна на съществуващите уеб сайтове и изработването на общ проект за разработване и внедряване на Интернет-страница за всички съдилища от съдебния окръг.

Висшият съдебен съвет е бенефициент по проект, в рамките на който се предвижда разработване на шаблон за Интернет сайтовете на съдилищата. Съществува риск от двойно финансиране, независимо от факта, че се касае за Интернет сайтовете на съдилищата само от един съдебен окръг.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

	9.1. Не подкрепя предложението на административните ръководители от съдебен район Пловдив за подмяна на съществуващите уеб сайтове и изработването на общ проект за разработване и внедряване на Интернет-страница за всички съдилища от съдебния окръг.
	9.2. Предлага на административните ръководители от съдебен район Пловдив да предоставят на комисия ПКИТС технически изисквания към Интернет сайтовете на съдилищата от съдебния окръг за включване в техническите спецификации по проекта на ВСС.
	9.3. Решението да се изпрати на комисия „Бюджет и финанси”.

10.ОТНОСНО: Писмо от Николай Минев – Министерство на правосъдието относно ЗИД на ЗСВ за електронен избор на членове на ВСС.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

10.1. Писмото с приложените материали да се изпрати на работната група за изготвяне на Правила за пряк избор на членове на ВСС от квотата на съдебната власт чрез гласуване по електронен път, предложена по т.1 на настоящия протокол.

11.ОТНОСНО: Проект на Наредба за изменение и допълнение на Наредба № 8/26.02.2008 г. за функциите и организацията на дейността на бюрата за съдимост.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

11.1. Приема за запознаване  проекта на Наредба за изменение и допълнение на Наредба № 8/26.02.2008 г. за функциите и организацията на дейността на бюрата за съдимост

12.ОТНОСНО: Информация за първите шест месеца на 2014 г. относно изпълнението на мерките, заложени в План-Графика по изпълнение на мерките, предвидени в Стратегията за превенция и противодействие на корупцията в съдебната система.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

12.1. Изпраща Информацията за първите шест месеца на 2014 г. относно изпълнението на мерките, заложени в План-Графика по изпълнение на мерките, предвидени в Стратегията за превенция и противодействие на корупцията в съдебната система на Групата на председателите на постоянните комисии на ВСС, по компетентност.

ПРЕДСЕДАТЕЛ
НА КОМИСИЯТА: /П/

РУМЕН ГЕОРГИЕВ